Source: https://www.szcoportal.sk/33/kedy-sa-neplatia-preddavky-na-dan-z-prijmov-fyzickej-osoby-v-roku-2018-uniqueiduchxzASYZNYzrwcnt58KRvofhaYhcKRQjAfKtmfKBkk/
Timestamp: 2018-06-21 06:47:51+00:00

Document:
Kedy sa neplatia preddavky na daň z príjmov fyzickej osoby v roku 2018 | SZČO online
Kedy sa neplatia preddavky na daň z príjmov fyzickej osoby v roku 2018
Podľa § 2 zákona č. 595/2003 Z.z. o dani z príjmov v zn.n.p. (ZDP) preddavok na daň je povinná platba na daň, ktorá sa platí v priebehu zdaňovacieho obdobia, ak skutočná výška dane za toto obdobie nie je ešte známa. O preddavkoch, ktoré zrážajú zamestnávatelia z príjmov zo závislej činnosti svojim zamestnancom a o platení preddavkov daňovníkom podľa § 34 ZDP (s výnimkou daňovníkov uvedených v § 34 ods. 6 a 7 ZDP), sme si povedali v 1. a 2. časti. Tretia časť je venovaná daňovníkom, ktorí nie sú povinní platiť preddavky na daň z príjmov fyzickej osoby (FO), resp. platia preddavky v nižšej sume.
Kedy nevzniká povinnosť platenia preddavkov na daň
Preddavky na daň neplatí daňovník (aj daňovník, ktorého posledná známa daňová povinnosť nepresiahla sumu 2 500 eur),ktorý poberal v predchádzajúcom zdaňovacom období príjmy
- podľa § 5 ZDP (zo závislej činnosti) zdaňované preddavkovým spôsobom podľa § 35 ZDP,
- podľa § 7 ZDP (z kapitálového majetku), alebo
- podľa § 8 ZDP (ostatné príjmy), alebo
- z ktorých sa daň vyberá zrážkou (§ 43 ZDP), alebo
- ktoré sú kombináciou uvedených príjmov, alebo
- ktorých základ dane tvorí súčet čiastkových základov dane z príjmov podľa § 5 a § 6 ZDP a čiastkový základ dane z príjmov podľa § 5 ZDP tvorí viac ako 50 % zo súčtu čiastkových základov dane z príjmov podľa § 5 a § 6 ZDP (§ 34 ods. 10 ZDP).
Platenie preddavkov na daň v nižšej sume (§ 34 ods. 10 ZDP)
Ak základ dane daňovníka tvorí súčet čiastkových základov dane z príjmov podľa § 5 a 6 ZDP a čiastkový základ dane z príjmov podľa § 5 ZDP tvorí 50 % a menej zo súčtu čiastkových základov dane podľa § 5 a 6 ZDP, preddavky na daň sa platia v polovičnej výške.
Označovanie platby
Preddavky na daň z príjmov FO sa platia miestne príslušnému správcovi dane vo výške a v lehote splatnosti podľa ZDP a platba sa označuje podľa Vyhlášky MF SR č. 378/2011 Z.z o spôsobe označovania platby dane.

References: § 2
 § 34
 § 34
 § 5
 § 35
 § 7
 § 8
 § 5
 § 6
 § 5
 § 5
 § 6
 § 5
 § 5
 § 5